Vit hava havt eitt stutt prát við Patrik Johannesen, ið júst er vendir heimaftur til barndómsfelagið TB. Patrik er spentur at fara undir uppgávuna og vónar at fáa víst tað, ið hann stendur fyri. Hann vónar at fáa tvørafólk at hugsa gott um seg aftur og hevur longu havt sína fyrstu venjing við TB. Tú skrivaði í gjárkvøldið undir við TB, hvussu ber tað til, at tú júst nú er vendur aftur til barnddómsfelagið? Eg kendi á mær at tíðin var komin til at finna aðrar avbjóðingar og tí tók ag avgerðina. Hvussu kennist tað at hava tikið avgerðina og nú skjótt aftur at standa í TB-blusuni? Tað er ein góð kensla! Tú skifti til FC Suðuroy í 2013, hvussu var tað at byrja við“ arvafíggindanum” í fótbólti? Tað var ein stór avbjóðing. Eg kendi á mær at tað var ikki so væl sæð her heima, men eg varð sera væl móttikin í Vági. Hvussu var at spæla móti TB? Tað var ein løgin kensla at spæla ímóti teimum, ið ein er vaksin upp sum fótbóltsspælari við. Í gjárkvøldið gjørdist greitt, at Patrik Johannesen aftur verður at finna í TB. Patrik er 18 ára gamal og er sonur“ gomlu” TB-kempuna Jón Johannesen, ið dagliga er venjari hjá besta liðnum hjá FC Suðuroy. Patrik hevur sín fótbóltsuppvøkstur í TB, men valdi í 2013 at skifta til grannarnar fyri sunnan. Í fjørð spældi hann 26 dystir og skoraði 8 mál. Í ár hevur hann gjørt ein ordiligan vørr og hevur skorað 11 mál í 18 dystum og er mest skorandi spælari á liðnum hjá FC Suðuroy og fjórðmest skorandi spælarin í 1. deild. So er løtan komin til enn eina vangamynd. Høvuðspersónurin hesaferð er Heini M. Mortensen, sonur Alva og Óluvu Mortensen ið somuleiðis altíð eru at síggja við Stórá. Heini er ein spælari, ið hevur tikið seg øguliga nógv fram seinastu tvey árini. 2012 var eitt vónbrot fyri heina, tí hann fekk ikki ordiliga møguleikan at vísa síni kynstur. Í ár er tað heilt annaleiðis og Heini hevur bitið seg fastan á besta liðið við sterkum og skilagóðum spæli. Navn: Heini Mikal Mortensen Hjá besta liðnum hjá okkum er ikki so nógv tvass, ALT skal vinnast og tað skal helst vinnast stórt. Herfyri vórðu argjamenn flongdir norðurum fjørðin aftur, við einum 5-0 tapi í skjáttuni. Menn okkara, ið ein skuldi trúð vóru hálvmettir av fantastisku gongdini higartil í ár, skúgva allar tílíkar tankar til viks vikuskifti eftir vikuskifti! Í dag gjørdist greitt, at U15 leikarin hjá TB, Andrias Sørensen, hevur gjørt so mikið vart við seg, at Eli Hentze og Hegga Samuelsen hava úttikið hann til føroyska U-15 landsliðið. Hópurin skal seinni í summar við á Brøndby-Cup og Andrias verður sostatt partur av hesum hópi. Hópin síggja tit her http://www. fsf. fo/Default. aspx? ID = 208 & Action = 1 & NewsId = 1358 & PID = 487 Vangamyndin hesuferð er av okkara fantastiska stríðsmanni á miðvøllinum, Rógva Joensen. Við sínu ófatiligu orku og framúrskarandi teknisku evnum, hevur Rógvi vunnið hjørtuni á øllum TB-fjepparum og eru vit mong, ið eru takksom fyri at hava hann millum okkara 11 á vøllinum. Rógvi er einans 20 ára gamal, men er longu skrásettur fyri at hava leikt 119 vaksnamannadystir fyri TB, harav 112 fyri besta liðið. Hann hevur skorað 24 mál fyri TB.